Autori: C.G. Jung, M.-L. von Franz, Joseph L. Henderson, Jolande Jacobi, Aniela Jaffe \n \n Conceput de catre C.G. Jung in ultimul an al vietii sale si scris impreuna cu cei mai fideli colaboratori, volumul de fata reprezinta cea mai bine primita introducere in psihologia analitica, incluzand atat conceptele de baza, cat si aplicatiile fructuoase din psihoterapie, critica de arta, antropologie si chiar stiintele naturii. Dupa capitolul sintetic dedicat de Jung „taramului inconstientului, sursa simbolurilor arhetipale, medicul american Joseph Henderson ilustreaza aparitia acestor tipare arhetipale in vechea mitologie, in legendele stravechi, precum si in ritualurile primitive. Marie-Louise von Franz, cofondatoarea Institutului „C.G. Jung din Zurich, abordeaza apoi „procesul individuarii, cel prin care inconstientul completeaza constientul, omul regasindu-si astfel integralitatea si echilibrul. In continuare, Aniela Jaffe, celebra biografa a lui Jung, ne propune o cheie speciala de interpretare a artelor vizuale, pe baza simbolisticii arhetipale. In fine, ultima parte a cartii ofera un studiu de caz revelatoriu: reputata analista Jolande Jacobi demonstreaza in ce fel tehnica analizei viselor poate interveni eficient in psihoterapie. Cartea de fata ilustreaza modul in care gandirea lui Jung a marcat nu doar psihologia ultimului secol, dar si domeniile artelor, literaturii si stiintelor omului. \n Carl Gustav Jung (1875–1961), psihiatru elvetian, este fondatorul psihologiei analitice. Operele complete i-au fost traduse integral la Editura Trei, unde i-au mai aparut si insolita Carte Rosie, respectiv Corespondenta lui cu S. Freud. \n Wolfgang Foges, managerul editurii londoneze Aldus Books, m-a intrebat daca as putea sa ma alatur lui in incercarile de a-l convinge pe Jung sa-si exprime, intr-un text sintetic, cateva din ideile sale esentiale, folosind un limbaj inteligibil si atractiv pentru publicul adult neavizat. Am fost foarte incantat de idee, asa ca m-am imbarcat spre Zurich, hotarat sa il conving pe Jung de importanta unui asemenea demers. M-a ascultat in gradina lui, timp de doua ore, dupa care a zis: „Nu. (...) Apoi a avut un vis de o importanta covarsitoare. A visat ca, in loc sa stea in biroul lui impreuna cu psihiatri si doctori celebri care il vizitau din toate colturile lumii, se afla intr-un spatiu public, adresandu-se unei multimi de oameni care il ascultau fascinati, intelegand ceea ce el le zicea. - John Freeman, Prefata \n Aceasta carte, care a fost ultima piesa din opera lui Jung, inainte de moartea sa in 1961, asigura oportunitatea unica de a evalua contributia lui la viata si gandirea timpului nostru, fiind si prima incercare de familiarizare a publicului profan cu activitatea sa de-o viata din domeniul psihologiei. Ceea ce reiese deosebit de clar din acest volum este ca Jung a adus un serviciu maret, atat psihologiei, ca stiinta, cat si intelegerii generale a omului, in societate, insistand pentru luarea in serios a vietii imaginative, ca fiind cea mai specifica trasatura a fiintelor umane. - The Guardian